NETBAY รายได้เพิ่ม หนุนกำไรไตรมาส 2/62 โต 27% มาที่ 46 ลบ.
NETBAY รายได้เพิ่ม หนุนกำไรไตรมาส 2/62 โต 27% มาที่ 46 ลบ. จากปีก่อนกำไร 36.08 ลบ. ขณะที่งวด 6 เดือน กำไรเพิ่มขึ้น 23.57% มาที่ 87.82 ลบ. จากปีก่อน71.08 ลบ.
8 ส.ค. 2562

บริษัท เน็ตเบย์ จำกัด (มหาชน) หรือ NETBAY รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจาก บริษัทฯมีรายได้จากการให้บริการสำหรับไตรมาส 2/2562 เท่ากับ 103.52 ล้านบาท เพิ่มขึ้น 14.26 ล้านบาท เมื่อเทียบกับช่วงเดียวกันของปี 2561 คิดเป็นการเพิ่มขึ้น 15.97% เนื่องจากการเติบโตอย่างต่อเนื่องของรายได้ Digital Business Services จากการที่บริษัทฯสามารถรักษาฐานลูกค้าเดิมและขยายฐานลูกค้าใหม่ รวมถึงการเพิ่มความหลากหลายในประเภทของการให้บริการ และการเติบโตของธุรกิจ e-commerce ในประเทศไทย ส่งผลกระทบในด้านดีต่อรายได้ของบริษัท